**J A V N I N A T J E Č A J**

**(ZO-5/2021)**

**ZA SUFINANCIRANJE PROJEKATA ZAŠTITE OKOLIŠA**

**ORGANIZACIJA CIVILNOGA DRUŠTVA (UDRUGA)**

**Pitanja i odgovori**

|  | **PITANJE** | **ODGOVOR** |
| --- | --- | --- |
| 1. | *Ronilački klub želi se prijaviti na natječaj u partnerstvu sa jedinicom lokalne samouprave. Jedinica lokalne samouprave će teret sufinanciranja preuzeti na sebe (udio koji mora osigurati kao partner). Pitanje: da li Fond po potpisu ugovora i prihvaćanju projekta, odmah isplaćuje svoj udio prema korisniku, ili korisnik mora osigurati cjelokupan iznos, a Fond mu naknadno dostavlja sredstva koja on sufinancira (donira)?* | Fond ne isplaćuje avansne uplate. Sredstva se uplaćuju korisniku sukladno dinamici realizacije Projekta, uvjetima iz Ugovora i ugovorenom postotnom učešću, sveukupno najviše do odobrenog iznosa, prema stvarnim i opravdanim troškovima na temelju dostavljenih narativnih i periodičkih financijskih izvještaja o statusu provedbe Projekta. Ovjerene i potpisane vjerodostojne knjigovodstvene dokumentacije (ovjereni i potpisani računi i ugovori za izvršene usluge/nabavu robe, obračunske liste isplaćenih plaća), koji glase na ime Korisnika, priznatih od strane Fonda. |
| 2. | *Može li Javna ustanova koja upravlja zaštićenim područjem može biti partner na projektu?* | Javna ustanova koja upravlja zaštićenim područjem je prihvatljiv partner. |
| 3. | *Javljam se iz udruge Strujni krug te Vas molim za informaciju spadamo li mi kao udruga za elektromobilost u kategoriju udruga koje se mogu prijaviti na ovaj natječaj?* | **Prihvatljivim prijaviteljem smatra se organizacija civilnoga društva koja udovoljava sljedećim općim uvjetima:**   * upisana je u Registar udruga i ima sjedište na području Republike Hrvatske, * ***udruga je registrirana za obavljanje djelatnosti u jednom od područja: ekologije, zaštite okoliša i prirode, zaštite mora i morskog okoliša te održivog razvoja, speleologije i klimatskih promjena***, * speleološka udruga upisana u Registar udruga Republike Hrvatske prema Zakonu o udrugama (NN, 74/2014, 70/2017 i 98/19), koje su statutom ili drugim temeljnim aktom opredijeljeni za speleološku djelatnost te imaju odgovarajuće Godišnje dopuštenje za provođenje istraživanja i obavljanje radnji u speleološkim objektima izdano od nadležnog Ministarstva gospodarstva i održivog razvoja. * upisana je u Registar neprofitnih organizacija i vodi transparentno financijsko poslovanje u skladu s propisima o računovodstvu neprofitnih organizacija, * uskladila je svoj statut sa odredbama Zakona o udrugama (NN 74/14, 70/17 i 98/19) ili je podnijela prijava za usklađivanjem statuta nadležnom uredu (što dokazuje potvrdom nadležnog ureda), * osoba ovlaštena za zastupanje (i potpisivanje ugovora o dodjeli financijskih sredstava) je u mandatu, što se potvrđuje uvidom u Registar udruga, * djeluje u službi općeg/zajedničkog dobra i u skladu s općim vrednotama utvrđenim Ustavom Republike Hrvatske, * ispunila je ugovorene obveze preuzete temeljem prijašnjih ugovora o dodjeli sredstava prema Fondu za zaštitu okoliša i energetsku učinkovitost, te svim drugim davateljima financijskih sredstava iz javnih izvora, što potvrđuje izjavom koju potpisuje osoba ovlaštena za zastupanje., * ispunjava obveze plaćanja doprinosa za mirovinsko i zdravstveno osiguranje i plaćanja poreza, te drugih davanja prema državnom proračunu i proračunima jedinica lokalne samouprave, a protiv osobe ovlaštene za zastupanje i voditelja projekta ne vodi se kazneni postupak i nisu pravomoćno osuđeni za prekršaj određen člankom 48. stavkom 2. alinejom c), odnosno pravomoćno osuđeni za počinjenje kaznenog djela određenog člankom 48. stavkom 2. alinejom d) Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (NN 26/15 i 37/21). |
| 4. | *Postoji li mogućnost da Fond snosi u cijelosti troškove akcija čišćenja mora koje bi mi organizirali u Kaštelanskom akvatoriju?* | Ne postoji mogućnost da Fond u cijelosti snosi troškove akcija čišćenja mora. Udjeli dodjeljivanja sredstava Fonda za zaštitu okoliša i energetsku učinkovitost su u omjerima od 40%, 60% ili 80%.  1. **do 80% opravdanih troškova ukupne vrijednosti ulaganja, ukoliko se radi o:**  – projektima koji se provode, odnosno korisnicima koji se nalaze na području posebne državne skrbi Republike Hrvatske (Zakon o područjima od posebne državne skrbi, NN 86/08, 57/11, 51A/13, 148/13, 76/14, 147/14, 18/15, 106/18 ) i u prvoj skupini otoka (čl. 2 Zakona o otocima „Narodne novine“ broj 34/9, 14/99, 32/02, 33/06 i 116/18), sve sukladno posebnom propisu,  2. **do 60% opravdanih troškova ukupne vrijednosti ulaganja, ukoliko se radi o:**  – projektima koji se provode, odnosno korisnicima koji se nalaze na području druge skupine otoka, odnosno na području određenom kao brdsko-planinsko područje, sve sukladno posebnim propisima,  3. **do 40% opravdanih troškova ukupne vrijednosti ulaganja, ukoliko se radi o:**  – projektima koji se provode, odnosno korisnicima koji se nalaze na ostalim područjima Republike Hrvatske.  Fond odobrava sredstva donacije. Najmanji iznos koji se može dodijeliti je **20.000,00 kn**, a najviši iznos koji se može dodijeliti je **80.000,00 kn** po pojedinom odobrenom projektu.  Korisnici sredstava Fonda dužni su osigurati preostala sredstva do ukupnog iznosa troškova projekta. |
| 5. | *Koliki je maksimalan opravdan trošak za izdatke plaća voditeljima projekta, u sklopu javnog natječaja za sufinanciranje projekata zaštite okoliša?* | Pod **opravdanim troškovima** podrazumijevaju se troškovi koji su neposredno povezani uz provedbu pojedinih aktivnosti predloženog projekta kao što su:   * + - izdaci za troškove plaća i naknada voditeljima projekta, izvoditeljima iz udruge i/ili vanjskim suradnicima koji:   sudjeluju u provedbi projekta (ugovor o autorskom djelu, ugovor o djelu, ugovor o djelu redovitog studenta), a isti troškovi **ne mogu iznositi više od 30% od ukupno Fondu prihvatljivih i opravdanih troškova,** pri čemu je potrebno navesti ime i prezime osobe koja će biti angažirana, njezine stručne kompetencije, broj mjeseci i mjesečni bruto iznos naknade.  Osim prethodno navedenog, u Obrascu proračuna (troškovnik) projekta (pod „Iznos“) navedeno je sljedeće: „*Mjesečni iznos bruto plaće* (***max. 8.000,00 kn***) |
| 6. | *Može li trošak organiziranje prijevoza za terensku nastavu osnovnoškolske djece za provođenje informiranja odnosno edukacije osnovnoškolske djece u sklopu "Pružanje pomoći informiranja javnosti o ulozi u zaštiti okoliša" iz natječaja za sufinanciranje projekata zaštite okoliša biti prihvatljiv?* | Pod **opravdanim troškovima** podrazumijevaju se troškovi koji su neposredno povezani uz provedbu pojedinih aktivnosti predloženog projekta.  Trošak kojeg ste naveli je prihvatljiv trošak. Pogledati Obrazac proračuna (troškovnik) projekta kod točke 5. Putni troškovi. |
| 7. | *Može li Javna ustanova koja obavlja djelatnost čuvanja i promicanja zdravlja svih stanovnika i posjetitelja na području Primorsko-goranske županije kroz zaštitu svih sastavnica okoliša, te vodi knjige prema proračunskom knjigovodstvu (kao što to rade škole, vrtići i jedinice lokalne samouprave) biti partner na projektu za aktivnosti pružanja pomoći informiranja javnosti o ulozi u zaštiti okoliša? Konkretno radi se o Nastavnom zavodu za javno zdravstvo PGŽ, te da li je dovoljan Statut ili je potrebno poslati poseban dokaz o obavljanju navedene djelatnosti odnosno sustavu vođenja poslovanja?* | Javna ustanova može biti partner na projektu. Za dokaz o partnerstvu vidite Obrazac Izjava o partnerstvu i Obrazac opisa projekta (točka 2. Podaci o partnerima na projektu/6. ostali partneri).Što se tiče Statuta možete priložiti samo izvadak. |
|  |  |  |